Mongane Serote

Mongane Wally Serote (født i 1944 i Sophiatown ved Johannesburg i Sør-Afrika) er forfatter og politiker fra Sør-Afrika. Han ble involvert i kampen mot apartheid-systemet like etter at han var ferdig med videregående skole. 

Diktene han skrev bar ofte preg av politisk aktivisme, utviklingen av en svart identitet, og voldelige bilder av opprør og motstand. Han ble arrestert av apartheid-regjeringen i juni 1969, og tilbrakte ni måneder i fengsel.

Etter å ha sittet i fengsel begynte han å studere i New York, og flyttet deretter til London der han begynte å arbeide innenfor kunst og kultur. 

Hans første diktsamling kom ut i 1972. Siden den gang har han utgitt over 10 diktsamlinger, i tllegg til en rekke noveller og essayer.

 Referanser 

Kategori:Personer fra City of Johannesburg Metropolitan Municipality
Kategori:Sørafrikanske forfattere
Kategori:Vinnere av Noma-prisen
Kategori:Fødsler i 1944